Tayri d assaɣ yezdin gar yemdanen, d iḥulfan yesɛan annar wessiɛen di tudert, tecba tafat yettfeǧiǧen deg yal tiɣmert ur tesɛi leqyud ur tesɛi tilisa tezdeɣ deg wulawen am waṭan yetenṭaḍen, tayri d iḥulfan icebḥen tesdakkal gar yemdanen ama d atmaten neɣ tassa d way turew tettili-d daɣen gar yemdukkal. Deg wammud i d-gemraɣ asentel n tayri yufrar-d s wudem nniḍen d win i yezdin argaz d tmeṭṭut maca anegaru-agi yettili-d s tufra kan imi d tamsalt n nnif d lḥarma n tmeṭṭut ladɣa deg tmetti taqbaylit n zik-nni.